Vitālijs Kličko

Vitālijs Kličko (; dzimis  Belovodskā, Kirgīzijas PSR, PSRS) ir ukraiņu politiķis, Kijivas mērs (no 2014. gada). Bijušais pasaules čempions boksa smagsvarā Pasaules boksa padomes (WBC) versijā.

 Dzīvesgājums 
Dzimis 1971. gadā Belovodskas ciemā (43 km uz rietumiem no Kirgizstānas galvaspilsētas Biškekas) Padomju armijas kara lidotāja Vladimira Kličko ģimenē. Bērnību pavadīja dažādās padomju gaisa karaspēka vienību dislokācijas vietās Vidusāzijā un Čehoslovākijā (1980—1985).Не стало Владимира Кличко-старшего www.trud.ru 2011. gada 18. jūlijā (krieviski)

1985. gadā viņa vecāku ģimene pārcēlās uz dzīvi Kijivā, kur Vitālijs Kličko paralēli mācībām sāka nodarboties ar kikboksu. Bija Ukrainas čempions kikboksā un PSRS kikboksa junioru izlases dalībnieks 1989. gadā. Pēc Ukrainas neatkarības atjaunošanas studēja sporta pedagoģiju Perejaslavļas-Hmeļnickas pedagoģiskajā institūtā. Pēc institūta beigšanas 1996. gadā iestājās aspirantūrā Ukrainas Nacionālajā Fiziskās audzināšanas un sporta universitātē Kijivā un apprecējās ar sportisti Natāliju Jegorovu. Līdztekus studijām sāka profesionāli nodarboties ar boksu, no 1998. gada periodiski dzīvoja Hamburgā, piedalījās profesionālā boksa cīņās Vācijā. 2000. gadā Kijivā aizstāvēja zinātņu kandidāta disertāciju "Bokseru spēju noteikšanas metodika ar daudzetapu sporta atlases sistēmas palīdzību".Кличко Виталий Владимирович. Методика определения способностей боксеров в системе многоэтапного спортивного отбора: Диc. канд. наук по физ. воспитанию и спорту: 24.00.01 / Национальный ун-т физического воспитания и спорта Украины. — К., 1999. — 187 с — Библиогр.: с.153-171 (krieviski)

 Boksa karjera 
Pirmoreiz viņš pasaules čempiona titulu WBC versijā izcīnīja 2004. gadā. Viņam ir otrs augstvērtīgākais nokautu procents (87,23%) starp visiem bokseriem pēc Rokija Marčiāno. Kličko ir piederējuši trīs Pasaules čempiona tituli (WBC, Pasaules boksa organizācijas (WBO) un The Ring versijā). Pirmais profesionālais pasaules čempions boksā ar zinātņu doktora grādu.

Viņa jaunākais brālis Volodimirs Kličko arī ir bokseris, pasaules čempions smagsvariem dažādās versijās.

 Politiskā karjera 
2010. gadā V. Kličko kļuva par politiskās partijas UDAR vadītāju. 2012. gada Ukrainas parlamenta vēlēšanās viņu ievēlēja par parlamenta deputātu, viņš vadīja savas partijas frakciju. 2013. gada 24. oktobrī Kličko paziņoja, ka kandidēs 2015. gada Ukrainas prezidenta vēlēšanās. Viņš aktīvi piedalījās Eiromaidana protestos Kijivā.

2014. gada maijā ievēlēts par Kijivas mēru.

 Atsauces 

 Ārējās saites 

 Brāļu Kličko tīmekļa vietne    

Kategorija:1971. gadā dzimušie
Kategorija:Ukrainas bokseri
Kategorija:Dopinga lietas sportā
Kategorija:Ukrainas politiķi
Kategorija:Ar ordeni "Par nopelniem" apbalvotie (Ukraina)
Kategorija:Ukrainas varoņi